
הכנסת העשרים
מושב רביעי
<פרוטוקול מס' 307>
מישיבת ועדת הכנסת
יום רביעי, ב' בטבת התשע"ח (20 בדצמבר 2017), שעה 9:15
<סדר היום:>
<בקשת יושב ראש ועדת העבודה, הרווחה והבריאות למיזוג הצעות החוק הבאות לפי סעיף 84(ד) לתקנון הכנסת:

1. הצעת חוק שעות עבודה ומנוחה (תיקון מס' 16) התשע"ח-2017 (מ/1180)

2. הצעת חוק שעות עבודה ומנוחה (תיקון – התחשבות במסורת ישראל) התשע"ח-2017, של חבר הכנסת משה גפני וקבוצת חברי הכנסת (פ/4732/20)>
נכחו:

<חברי הוועדה:> 
יואב קיש – היו"ר
אחמד טיבי

אלעזר שטרן

חברי הכנסת:

משה גפני

אכרם חסון
מיכאל מלכיאלי

<ייעוץ משפטי: >
יעל סלנט
<מנהלת הוועדה:>
אתי בן יוסף
<רישום פרלמנטרי:>
יעקב סימן טוב
<בקשת יושב ראש ועדת העבודה, הרווחה והבריאות למיזוג הצעות החוק הבאות לפי סעיף 84(ד) לתקנון הכנסת:>
<1. הצעת חוק שעות עבודה ומנוחה (תיקון מס' 16) התשע"ח-2017 (מ/1180)
>
<2. הצעת חוק שעות עבודה ומנוחה (תיקון – התחשבות במסורת ישראל) התשע"ח-2017, של חבר הכנסת משה גפני וקבוצת חברי הכנסת (פ/4732/20)>
<היו"ר יואב קיש:>
שלום, בוקר טוב.

אני פותח את הישיבה. ישיבה – אני מקווה שתהיה קצרה. היום יש לנו ישיבה יותר ארוכה אחרי הצהריים, עם יותר בשר נקרא לזה.

אנחנו דנים בבקשת יושב ראש ועדת העבודה, הרווחה והבריאות למיזוג הצעות החוק הבאות לפי סעיף 84(ד). מדובר בהצעת חוק שעות עבודה ומנוחה (תיקון מס' 16) התשע"ח-2017 (מ/1180) ובהצעת חוק שעות עבודה ומנוחה (תיקון – התחשבות במסורת ישראל) התשע"ח-2017, של חבר הכנסת משה גפני וקבוצת חברי הכנסת (פ/4732/20).

חבר הכנסת משה גפני, אתה רוצה להגיד מילה?

<משה גפני (יהדות התורה):>
אני פשוט מבקש: אין הבדל בין הצעת החוק הממשלתית לבין הצעת החוק הפרטית שאני הבאתי עוד קודם, ואני חושב שמין הראוי למזג את זה ולא להקשות סתם על העבודה. החוק הזה הוא חוק שאם לא היה - - -. טוב, בעצם, מה אני צריך לדבר על החוק?

<היו"ר יואב קיש:>
לא צריך.

<משה גפני (יהדות התורה):>
- - -

<היו"ר יואב קיש:>
על החוק אין צורך. 
<משה גפני (יהדות התורה):>
כן.

<אלעזר שטרן (יש עתיד):>
מה ההבדל?

<משה גפני (יהדות התורה):>
גם אתמול ראינו בדיון שהיה בוועדת העבודה, הרווחה והבריאות שלא הייתה התנגדות גורפת.

<היו"ר יואב קיש:>
הבנתי. אוקיי. אני שמח לשמוע.

מישהו רוצה להתייחס לפני שנצביע? מישהו רוצה?

<אלעזר שטרן (יש עתיד):>
כן. אפשר להבין כאילו מה ההבדל בין החוקים? - - -
<היו"ר יואב קיש:>
כמעט ולא. זה מה שאני הבנתי.

<משה גפני (יהדות התורה):>
אין הבדל.
<היו"ר יואב קיש:>
ההחלטה בוועדה היא למזג.

<משה גפני (יהדות התורה):>
כן. אותו דבר.

<היו"ר יואב קיש:>
יש פה מכתב מחבר הכנסת אלי אלאלוף שמדבר על כך שהוא לא רואה סיבה והוא מבקש למזג, כי הצעות החוק דנות על אותו נוסח של הצעת חוק שאושרה בקריאה ראשונה והוא רוצה להביא את זה ביחד לשנייה ושלישית. תהליך שקורה פה הרבה בכנסת. 

אני מעלה להצבעה את הבקשה של יושב ראש ועדת העבודה, הרווחה והבריאות למיזוג. מי בעד? ארבעה. מי נגד? מי נמנע? שניים.

הצבעה

בעד – 4
נגד – אין
נמנעים – 2

בקשת יושב ראש ועדת העבודה, הרווחה והבריאות למיזוג הצעות החוק הבאות לפי סעיף 84(ד) לתקנון הכנסת: הצעת חוק שעות עבודה ומנוחה (תיקון מס' 16) התשע"ח-2017 (מ/1180) עם הצעת חוק שעות עבודה ומנוחה (תיקון – התחשבות במסורת ישראל) התשע"ח-2017, של חבר הכנסת משה גפני וקבוצת חברי הכנסת (פ/4732/20), נתקבלה.

<היו"ר יואב קיש:>
ההצעה התקבלה.

<משה גפני (יהדות התורה):>
תודה רבה. תודה. אני מודה לך.

<היו"ר יואב קיש:>
תודה רבה, אני נועל את הישיבה.

<הישיבה ננעלה בשעה 09:20.>

